Kadar nakupujete na spletu imate enake pravice kot, ko kupujete v trgovini: - če kupite izdelek in niste zadovoljni s kakovostjo, imate pravico, da vam ga popravijo, zamenjajo, vrnejo denar ali znižajo ceno – odvisno od dane situacije. - vse informacije o izdelkih ali storitvah morajo biti natančne in ne smejo zavajati. Če ste bili deležni lažnih oziroma zavajajočih informacij, ste lahko upravičeni do vračila denarja. Preverite pravila in pogoje ter možnosti vračila na spletni strani prodajalca. Kontaktirajte jih, predstavite vaš problem in vprašajte za rešitev. Če ne dobite sprejemljivega odgovora in, če je prodajalec nastanjen v EU, lahko kontaktirate Evropski potrošniški center.